Distrikto Krakovo

La distrikto Krakova - pole Powiat krakowski - estas distrikto en la provinco Malgrandpollando de Pollando, kiu fondiĝis post nacia administra reformo en 1999. Ĝia ĉefurbo estas Krakovo, kiu tamen ne apartenas al la distrikta areo, sed nur je tri kvaronoj ĉirkaŭatas de ĝi. Fine de 2023 en la distrikto vivis 301 357 loĝantoj. La distrikton formas jenaj komunumoj: urbo-kampaj: Krzeszowice, Skała, Skawina, Słomniki, Świątniki Górne; kampaj: Czernichów, Igołomia-Wawrzeńczyce, Iwanowice, Jerzmanowice-Przeginia, Kocmyrzów-Luborzyca, Liszki, Michałowice, Mogilany, Sułoszowa, Wielka Wieś, Zabierzów, Zielonki; urboj: Krzeszowice, Skała, Skawina, Słomniki, Świątniki Górne. Demografio Listo de la komunumoj laŭ loĝantaro: Dua Mondmilito - ekster kunteksto de historia ĉapitro - Distrikto Krakovo (germane: Distrikt Krakau) krome estis administra unuo de Ĝenerala Gubernio en la okupata Pollando de la 26-a de oktobro 1939 ĝis la 18-a de januaro 1945. Populacio de la distrikto en 1943 egalis al ĉirkaŭ 4 milionoj da personoj. Sur teritorio de la distrikto agis pola subtera administracio, daŭriganta vojevodion de Krakovo de la Dua Pola Respubliko. Dum la dua mondmilito loĝantoj de vilĝo Radwanowice en komunumo Kressendorf en Landkreis Krakau kunlaboris kun Pola Rezistomovado. En la vilaĝo agis du armeaj organizaĵoj: Narodowa Organizacja Wojskowa (Nacia Militista Organizaĵo) kaj Kamparanaj Batalionoj. Venĝe germanaj solatoj la 20/21-an de julio 1943 mortigis 30 personojn, perfiditaj de unu el loĝantoj – 2 virinoj kaj 28 viroj. Kvar jarojn poste en tombejo en Rudawa oni starigis monumenton omaĝe al la viktimoj. La vilaĝo estis distingita per Batal-Kruco. En 1946 estis 628 loĝantoj. Eksteraj ligiloj Oficiala retejo (pole)